आप सिर्फ 19 वर्ष की आयु में सन् 1903 में ब्यावर म्युनिसिपेल्टी के सदस्य चुने गये । आपने सच्चे सेवक की भाॅंति जनता की सेवा की । अतः आम जनता में आप लोक प्रिय हो गये । आप राष्ट्रीय एंव् क्रान्तिकारी दल के थे । आपके विचार महात्मा तिलक व अरविन्द घोष के थे । आपने क्रान्तिकारियों की तन मन धन से सेवा की । देश के बड़े-बडे़ नेताओं से आपका सम्पर्क था । लोकमान्य तिलक व योगीराज अरविन्द को आप ब्यावर लाने में सफल हुऐ । राष्ट्र के महापिता श्री दादा भाई नौरोजी, भारतभूषण मालवीय जी, बॅंगाल के बूढे़ शेर बापू सुरेन्द्रनाथ बनर्जी, अमृत-बाजार पत्रिका के बाबू मोतीलाल घोष व पंजाब केसरी लाला लाजपतराय आप पर बहुत स्नेह रखते थे । राष्ट्रवर खरवा के राव गोपालसिंहजी आपके अन्यतम मित्र थे ।